1399.

Godina **1399** (**[[rimski brojevi|MCCCXCIX]]**) bila je redovna godina koja počinje u srijedu (1. 1. po julijanskom kalendaru).

## Događaji
* januar - Timur (Tamerlan) poharao sveti indijski grad Haridwar. 
* 15. 1. - Bosanski kralj Stjepan Ostoja ustupio Dubrovačkoj Republici pojas od Kurila (danas Petrovo Selo kod Dubrovnika) do Stona.
* 27. 1. - Herman II. Celjski dobio od kralja Žigmunda čitavu Zagorsku županiju.
* 3. 2. - Umro moćni engleski plemić John od Genta, kralj Richard II blokira nasledstvo njegovom sinu Henryju Bolingbroku koji je u progonstvu -  ovaj će izvršiti uspešnu invaziju.
* 23. 2. - Građani Paga darovali bana Nikolu Gorjanskog (moguće zbog straha od povratka pod zadarsku vlast).
* 13. 3. - Hrvatski ban Nikola II. Gorjanski postavio biskupa u svom posjedu Osoru - prvi put da ban postavlja nekog biskupa. 
* mart - Dubrovčani sređuju odnose sa skopskim sandžak-begom Pašaitom; takođe pregovaraju sa Đurđem II.
* april - Tamerlan se vratio kući s pohoda u Delhijski Sultanat, s velikom količinom plena i robova. 
* 20. 4. - Stjepan Ostoja se i formalno krunisao za kralja. 
* proleće - Ratne pripreme u Ugarskoj i Bosni, ali ne dolazi do sukoba.
* jun - Umro egipatski mamelučki sultan Barquq, nasleđuje ga sin Faradž.
* 17. 7. - Umrla Jadviga, kraljica Poljske, nastavlja samostalno njen muž Vladislav II.
* 7. 8. - Dubrovačka vlada odlučila da će Dmitru Mrnjavčeviću predati i onaj deo Vukašinovog blaga koji je pripadao bratu Marku.
* 12. 8. - Bitka na Vorskli (nedaleko današnjeg Dnjepra) - tatarska Zlatna Horda (Edigu) porazila savez litvanskog velikog kneza Vytautasa i Tohtamiša, nekadašnjeg vladara Z. H. (zbacio ga Timur).
* 17. 8. - Kantor zagrebačke biskupije Ivan prosvjeduje zbog darovnice sinovcima biskupa Eberharda Albena (dobili Medvedgrad i polovicu dohotka od luke na Savi i sela Slanovca).
* 30. 9. - Zbačen engleski kralj Ričard II, zamenjuje ga brat od strica Henry IV (do 1413, → Kuća Lancaster). 
* septembar - Pobuna protiv mletačke vlasti oko Skadra i Drivasta, s umešanošću Đurđa II Balšića (traje dve godine, uz turske upade). 
* septembar? - Bosanski kralj se razveo od prve žene Vitače; zatim uzima Kujavu Radinović (rođaka velikaša Pavla).
* 10. 12. - Vizantijski car Manojlo II Paleolog krenuo na turneju po zapadnoj Evropi.

### Tokom/tijekom godine
* Počeo rat između Timura i Bajazita, zbog sukoba interesa u Anadoliji i Siriji (Timur napao i mamelučku državu). 
* Ugarsko-hrvatski kralj Žigmund odlazi u Češku, gde njegov brat Vaclav IV ima problema. 
* Ladislav Napuljski (takođe i pretendent na ugarsko-hrvatsku krunu) preoteo Napuljsko kraljevstvo od Luja II. 
* Poražen turski upad u Kneževinu Ahaju. 
* 1398-99 - Monahinja Jefimija izvezla Zapis na hilandarskoj zavesi.
* Prvi pomen sirotinjskog hospitala Sv. Duha i Sv. Spasa u Kotoru. 
* Prvi pomen bratstva Nikšića. 
* Jean Le Maingre, zvani Boucicaut, poslat sa šest brodova i 1200 ljudi u pomoć vizantijskom caru Manojlu II (Carigrad je pod turskom opsadom).

## Rođenja

## Smrti

* 3. 12. - Nikola Radonja Branković (monah Gerasim), stariji brat Vuka Brankovića
* 1399-1400 - Jefrem, bivši srpski patrijarh (* ca. 1311)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)